Rósa og Brynjar hafa ekkert til að tala um Brynjar Níelsson og Rósa Björk Brynjólfsdóttir eru sammála um að litlar líkur séu á miklum samræðum þeirra á milli í þingsal . Þau verða sessunautar á á komandi þingvetri . Birgir Ármannsson hlakkar til sambýlis við Ingu Sæland . Rósa Björk Brynjólfsdóttir , þingmaður VG , mun sitja við hliðina á Brynjari Níelssyni , þingmanni Sjálfstæðisflokksins . Hann var þó ekki mættur til að hlýða á stefnuræðu forsætisráðherra . Fréttablaðið / Valli Aðalheiður Ámundadóttir og Björn Þorfinnsson Auglýsing Dregið var um sætaskipan á Alþingi þegar þing kom saman á þriðjudag , með venjubundinni aðferð sem sumir kenna við Harry Potter og flokkunarhatt Hogwartskóla . Brynjar segir þau Rósu ekki eiga neitt sameiginlegt eða mjög lítið svo vitað sé . „ Ég tel að það séu ekki nokkrar líkur á því að við munum eiga samræður um annað en pólitík og þá til að deila , “ Rósa Björk tekur í sama streng . „ Ég býst ekki við að tala mikið við Brynjar í vetur enda hef ég ansi lítið til að tala um við hann , “ segir Rósa um sessunaut sinn og félaga í stjórnarsamstarfinu . Vel fer á með þeim Birgi Ármannssyni og Ingu Sæland . Fréttablaðið / Valli . „ Að hans sögn eru samskipti milli þingmanna yfirleitt mjög góð en vissulega komi erfiðir dagar . „ Þegar verið er að ræða erfið mál inni í þingsal og upp úr sýður þá geta samskiptin stundum orðið allt að því fjandsamleg milli einstakra þingmanna og þingflokka . Mín reynsla er þó sú að slík tímabil gangi fljótt yfir og allt fellur síðan í ljúfa löð , “ segir Birgir . Þingflokksformönnum er úthlutað sætum með góðu aðgengi því þeir þurfa að vera mjög hreyfanlegir til þess að koma fram margs konar athugasemdum við þingstörfin . Það er því dregið úr þessum góðu sætum í sérstöku happdrætti milli þingflokksformanna , “ segir Birgir .